Cuneiform Tablet Kt v/k 72 (AKT 3 64)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma PUZUR₄-sú-en₆-ma a-na i-na-a ù a-šùr-ma-lik qí-bi-ma 1 ma-na KÙ.GI pá-ša-lam SIG₅ ku-nu-ki-a a-šùr-ma-lik na-áš-a-kum ù 2 ma-na KÙ.BABBAR ša ša-lim-a-šùr DUMU šu-ku-bi-im a-šu-mì DUMU-e šu-ki-tim ub-lá-ku-ni ù ší-ta-tim ma-lá ta-kà-ša-ḫa-ni a-na ṣí-ib-tim li-qé-a-nim-ma 11 ma-na 14 GÍN KÙ.BABBAR ša a-na-ku ù en-um-a-šùr a-na i-li-a ḫa-bu-lá-ni-ni šu-uq-lá-ma ù ṭup-pá-am šé-ṣí-a-ma iš-tí-ku-nu li-ib-ší-ma ù ma-lá ta-lá-qé-a-ni šu-up-ra-nim-ma KÙ.BABBAR ù ṣí-ba-sú lu-šé-bi-lá-ku-nu-tí {d}a-šùr ù {d}MAR.TU li-ṭù-lá KÙ.BABBAR a-ni-am en-um-a-šùr-ma ša-qá-lam lu qá-bi u₄-ma-am KÙ.BABBAR a-ni-am i-na ra-mì-ni-a a-na-ku áš-ta-qal <big_gap> <gap>-a <gap>-<big_gap> <gap>-nu <big_gap> <gap>-mì-li ša il₅-pu-tù <big_gap> 40 ku-ta-ni ša qá-tim iš-tù a-lim{ki} i-na e-lá-i-šu i-a-tí ù a-na en-um-a-šùr i-du-nu-ma iš-tù u₄-mì-im ša TÚG.ḪI.A i-du-nu-ni-a-tí-ni ṭup-pí-ni ša 20 ma-na KÙ.BABBAR a-na 20 ḫa-am-ša-tim a-na i-li-a ni-ša-qú-lu pu-nu-a-šu-ma um-ma a-tù-nu-ma KÙ.BABBAR a-ni-am i ra-mì-ni-šu iš-qúl ù ṭup-pá-am ša gi-mì-li lu-ṭá-bi šu-ma lá i-ma-ga-ar-ku-nu-ma ṭup-pá-am ṭá-bu-a-am lá i-mu-a u₄-mu-ú e-ṣú-ú u₄-me-e ša šé-zu-bi-im šé-zi-ba-šu a-šu-mì ša DUMU-e šu-ki-tim KÙ.BABBAR a-na-kam šu-IŠTAR DUMU šu-ki-tim ša-bu ù ṭup-pá-am ša ku-nu-ki-šu al-qé i-na a-wa-tí-ni šu-ma KÙ.BABBAR a-ma-kam ta-áš-qúl KÙ.BABBAR ku-a-tí ú-ta-ra-kum